Képzeljék el a jövőt.
A jövő számomra élet egy egészséges testben rák nélkül.
Beszélni fogok a daganat mikrokörnyezetéről,
de mielőtt beszélnék arról, mi is az a mikrokörnyezet,
hadd mondjam el, hogy a rákkutatás sokáig
leginkább a rákos sejtre összpontosított.
Tehát egy sejt az, ami mutálódott a szervezetben,
és elkezd osztódni.
Ez a sejt genetikailag mutálódott, és önmagában vizsgálták.
De ez a sejt nincs egyedül, a testünkben van,
amely többnyire egészséges, és adott környezetben él.
Ezért beszéljünk most a környezetről.
Különböző környezetek vannak,
és a különböző környezetekben az érzéseink változnak.
Ez például a tenger.
Aztán itt láthatnak egy még drámaibb környezetet, a hegyeket.
És itt a vidék – békésebbnek érezzük.
A rákos sejteket környezet veszi körül,
többféle és változó,
mivel a környezet változik.
Szóval ez a történet egy kis rákos sejtről szól,
amely az egészséges hámszövetben keletkezik, és mutálódik.
A mutálódó sejt növekedni kezd, és nagyon kicsi marad,
és végül kis daganatként hal el,
ha nem lép kölcsönhatásba a környezettel.
A daganat körüli kis környezetet
"mikrokörnyezetnek" hívjuk,
és testünk egészséges sejtjeiből áll,
pl. gyulladásos sejtekből, immunsejtekből, egyrétegű laphámsejtekből,
amelyek ereket, kötőszöveteket alkotnak.
Elméletileg a kölcsönhatás kikényszerítésével
a rák megtámadja a testünket,
ami segíteni kezdi a rák növekedését.
A szándékunk, hogy segítsünk felkészíteni a testet
a rák elleni belső küzdelemre.
Tehát az első dolog, amit vizsgáltak a mikrokörnyezetben
a tumorsejt képessége az erek stimulálására,
a véráramra, hogy táplálékot juttasson
ennek a kezdetben kialakult sejtcsoportnak.
Ezt érképződésnek nevezzük.
Alapvetően egy kis daganatot látnak;
ez képes kapillárisokat toborozni a meglévő erekből,
és a kapillárisok kalózkodásával táplálékot szerez,
valamint képes testszerte áttéteket képezni.
Így terápiákat kísérleteztek ki előtanulmányokra alapozva, –
pl. Judah Folkman vagy Gulino
az érképződés elleni küzdelemre –,
és sok gyógyszert fejlesztettek ki, amelyeket most már használnak a rák ellen,
pl. vastagbélráknál
az érképződés leküzdésére.
Az történik, hogy megfojthatjuk a tumort, elkerülhetjük,
hogy a daganat táplálékhoz jusson, tehát tulajdonképpen kiéheztetjük.
Ez az első lépés a mikrokörnyezet befolyásolására.
Ezzel a megelőzésben is foglalkozhatunk.
Ezt tettem kutatóként a csoportommal
megpróbálva korán megelőzni ezt,
elkerülni, hogy a daganat kialakítsa ezeket az ereket.
De a mikrokörnyezet, amint látják pl. a hegyekben, vagy az erdőben,
nem egyféle sejtből áll,
nemcsak egyrétegű laphámsejtek, hanem igen sokfélék.
És láthatják pl. ezen az ábrán,
hogy sok gyulladásos sejt van,
falósejtek, hízósejtek, neutrofil fehérvérsejtek,
kötőszöveti sejtek; vannak normális, nem transzformálódott hámszövetsejtek.
Ez egy összefoglaló cikkből származik.
És ezek valahogyan a daganatban vannak,
és együttműködhetnek a tumorral.
Tehát ezek végül is mind célsejtek.
Most képzeljük el újra a daganat környezetét.
Ez a tumorsejt,
és ezek azok a limfociták, amelyeknek el kéne pusztítaniuk.
De nem teszik.
Amikor a daganat képes szövetségesekké tenni őket,
ellenség helyett.
Miért történik ez?
Mert a jó sejtjeinket a tumorsejtek valamilyen módon arra késztetik,
hogy rossz sejtekké váljanak, és segítsék a tumort.
Ezt "polarizációnak" hívják, immun [nem hallható] sejtekkel.
Tehát vannak makrofág 1-ek, amelyek jók,
antiangiogén, rákellenes,
és vannak M2 makrofágok,
amelyek képesek valahogy segíteni a daganat növekedését.
Ez azért történik, mert a daganatok nem újítanak semmit,
azt használják valamilyen módon, ami a mi genetikai történetünkben van.
Ez pedig a sebgyógyulás elve.
Ha károsodás van, ha a testünk megsérül,
a limfociták a segítségünkre sietnek, harcolnak az ellenséggel,
hogy megszüntessék a sebet, a károsodást.
Aztán más immunsejteket toboroznak,
neutrofileket, makrofágokat, ezekhez hasonló immunsejteket.
És amikor legyőzték az ellenséget,
új szövetet kell építeniük, heget képezniük.
Vagyis létezik ez a jelenség, amely a sejtek növekedését okozza.
A tumorsejt pedig hasonló mechanizmussal rendelkezik,
tehát alapvetően van egy seb, amely nem gyógyul.
Ezért Michael Spornnal támadt egy ötletünk -
ő a megelőzés felfedezéséről igen ismert amerikai kutató –
hogy megcélozzuk daganat mikrokörnyezetét,
így segítve a testünket a daganatok elleni belső harcban.
Azt is felfedeztük a csapatunkkal –
különösen egy fiatal kutatóval, Antonino Brunóval,
mert képzeljék el, a jövő is a fiatal tudósé –
és a férjemmel, Douglas Noonannal,
aki a varesei Insubria Egyetem professzora,
hogy vannak bizonyos sejtek – természetes ölősejteknek hívják őket.
Tehát a természetes ölősejtneknek meg kellene támadniuk a tumorsejteket,
de felfedeztük, hogy a daganatokban e sejteknek egy része polarizálódott,
így segítik a daganat növekedését.
Nem ölik meg a tumorsejteket; már nem tudják megtenni,
hanem táplálják őket, és azok így gyorsabban növekednek.
Ezért megpróbálhatjuk azokat a sejteket újra jó fiúkká tenni,
hogy segítsenek a daganatok leküzdésében.
Hogyan tehetjük ezt?
Ezek gyulladásos sejtek, és az epidemiológia megmutatta,
hogy gyulladásgátló gyógyszereket használva valamilyen módon
képes legyőzni a gyulladást, és egyúttal a daganatokat is megelőzni.
Egy nagyon egyszerű és olcsó gyógyszer, ami képes erre, az aszpirin.
Sok beszámoló szerint
az aszpirint fogyasztóknál kevesebb a rák.
És szintén érdekes az is, hogy az aszpirin
egy molekulából származik, a természetből, a növényekből.
Ez a szalicilsav a fűzfából.
Továbbá sok növényi fitokémiai származék
képes valamilyen módon a daganat megelőzésére.
Mi a megelőzés?
Mi a kemoprevenció?
Ezt Michael Sporn határozta meg, akit már említettem,
egy mentor, egy munkatárs:
"Specifikus ágensek használata a visszafordításhoz
elnyomja vagy megelőzi a rákkeltő folyamatot, a rák burjánzását".
Sok aszpirint készíthetünk növényekből, különösen a táplálkozás során
élelmiszer-származékokból.
Ez nagyon érdekes, mivel tudjuk,
az étrendünk segíthet abban, hogy jó egészségben maradjunk.
Eredetileg vegyész vagyok, és találunk a növényekben
pl. genisteint a szójában, szilibint, quercetint az almában,
resveratrolt a vörös borban, epigallocatechin-gallát a zöld teában,
aztán pl. kurkumint a fűszerekben, a curry-ben.
Szintén találhatunk retinoidokat, pl. likopint a paradicsomban,
béta-karotint a kajszibarackban vagy a sárgarépában.
Ezek mind jó molekulák, amik segítenek a testünknek, hogy egészséges maradjon,
és elkerüljük, hogy a jó sejtjeink rosszá váljanak és segítsék a tumort.
Ez egy új terület - néhány éve van csak jelen.
"Nutraceuticalnak" hívják.
Mi az a nutraceutical?
Itt láthatnak egy tablettát, belsejében gyümölcsökkel és zöldségekkel.
Ez egy kifejezés, amely a "táplálkozás" és "gyógyszerészet" szóból ered.
Ez a kifejezés élelmiszerektől elkülönített termékekre vonatkozik,
és amellett, hogy táplálóak, terápiásak is lehetnek.
És van még egy kifejezés, a funkcionális élelmiszer,
ami étel,
ami amellett, hogy az életért van, a táplálkozásért,
orvosi célokra is jó.
Sokat kutattuk ezt a területet.
Több mint 330 publikációm van, és sok erről a témáról,
és a közelmúltbéli tanulmány a komlósörről szólt.
Miért a komlósör?
Mert, tudják, segít, hogy a sör jó állapotban maradjon a sörszállításnál,
ha komlót adunk hozzá.
A komló keserű ízt is ad, ami nagyon divatos,
de valami jót is, mert megvédi a sört attól, hogy megromoljon.
Így, mint más növényeknél, elkülöníthetjük és felhasználhatjuk az összetevőit.
Megvizsgáltunk egy polifenolt, antioxidánst, gyulladásgátlót is a sörből,
amelyet xanthohumolnak hívunk.
Vegyészként együttműködve más kémikusokkal a Pisai Egyetemen
a mi Armando Rossellónkkal és csapatunkkal
módosítást végeztünk,
mint ahogy az történt a fűzfaszalicilsavnál is,
és új xanthohumolokat készítettünk, ezek biológiailag elérhetőbbek,
ez valamiféle aszpirin a sörből.
Olyasmi, amit felhasználhatunk gyógyszerkészítésre,
a természetből származik és valószínűleg kevés toxint tartalmaz.
Ezenkívül dolgozunk egy másik tanulmányon egy melléktermékről.
Tudják, hogy az olívaolaj a mediterrán étrend kelléke,
ami nagyon jól hat az egészségünkre.
A polifenolok azonban nagyrészt oldódnak,
tehát amikor elkészítjük az olajat,
nagyon sok egészséges összetevőt eldobunk a vízzel.
Ezért együttműködve egy toszkánai gyárral
kivonatokat készítettünk az olajkészítés után maradt vízből.
Tudják, amikor olajat készítünk,
eldobjuk a vízben oldódó anyagokat, és ez is gondot jelent a természetben,
mert meg kell szabadulnunk tőlük.
Szűrhetjük, koncentrálhatjuk,
és funkcionális ételt készíthetünk az olajbogyó melléktermékeiből.
Ez nagyon olcsó módja, hogy hozzájussunk a polifenolokhoz, most ezt tanulmányozzuk.
Mindkét felfedezést szabadalmaztattuk,
és a a jövő termékeivé válhatnak.
Továbbá korai megelőzésnél használhatunk kevésbé toxikus vegyületeket is.
Vagy pl. csak kalóriakorlátozást, étrendi tényezőket.
Ezt a tanulmányt egy amerikai barátommal, William Livel tettük közzé
a Nature Reviews Clinical Oncologyban,
hogy használhatunk étrendi származékokat az érképződés megelőzésére,
és minél előbb kezdjük, annál kevésbé mérgező molekulákat kell használnunk.
Amikor a daganat fejlődésnek indul,
sokkal több mérgezőbb gyógyszert kell használnunk,
mert nagyobb daganat ellen harcolunk.
A megelőzés meglehetősen új koncepció, amelyet feltartóztatásnak hívunk.
A rák kialakulását megelőzhetjük, de amikor már megjelent,
elfoghatjuk, csak blokkolva ott, ahol van.
Sok mindent mást is tehetünk, hogy elkerüljük a drága gyógyszereket,
hogy megpróbáljuk megelőzni a rák kialakulását.
Ezeket tehetjük:
Ne dohányozzunk.
Tartsuk a súlyunkat egészséges tartományban.
Kevés alkoholt fogyasszunk.
Próbáljunk megfelelő ételeket fogyasztani, mint a zöldségek, gyümölcsök,
jó italok, gyümölcslevek, fűszerek.
Kerüljük a fertőzéseket.
Mozogjunk.
A sport nagyon fontos.
Megakadályozhatjuk a rákot csupán hosszú sétákkal.
Vigyázzunk a környezetünkre,
és rendszeresen vegyünk részt szűrésen.
Ez a Prevention Interception,
egy kiadvány Andrea deCensivel, Alberto Costával és Franco Cavallival.
Tehát a végére érve a rák alapvetően a "jó fiúk" elrontását célzó összeesküvés.
A mikrokörnyezetben kémiai úton megelőzhető
a daganatok növekedése és fejlődése.
Tehát mikrokörnyezetünket egészségesen tudjuk tartani
testmozgással,
alacsony toxicitású gyógyszerekkel, gyulladásgátlókkal,
vagy pl. nagyon jó mediterrán étrenddel.
Szóval ez a jövőképem, egy szép környezet,
itt lehetünk és álmodozhatunk egy boldog és egészséges életről,
és segíthetünk ezeknek az immunsejteknek is.
Jelenleg nagyon sok immunológiai kezelés van,
ami újraértékeli az immunsejtekben rejlő lehetőségeket,
e sejtek a környezetben képesek harcolni a daganattal akadályozva a növekedését.
Jövőképem az egészséges test,
mely legyőzni a rákot vagy akár megelőzni kialakulását.
Köszönöm.
(Taps)